Kunngjøringssaker skal lyses ut i avisen. Det gir anledning for publikum å komme med motsigelser. Fristen for å komme med motsigelser er to måneder ved kunngjøring om sletting. Ved kunngjøring om grunnbokshjemmel er fristen en måned.  Kartverket vil behandle slike saker både før utlysing i avisene og etter fristen for motsigelser har gått ut. Saksbehandlingstiden vil variere alt etter hvor omfattende saken er, eller hvor mange henvendelser vi mottar. Det er derfor vanskelig å estimere saksbehandlingstid i slike saker. Du vil få en skriftlig tilbakemelding i ordinær postgang når saken din er ferdig behandlet.